Държавен вестник, бр. 94, 2014 г., стр. 59

БРОЙ  94	
Д Ъ Р Ж А В Е Н  В Е С Т Н И К 	
СТР.  59  
Чл. 2. (1) Териториалното обслужване на 
гражданите в МВР е вид охранителна дейност, 
част от дейността по опазване на обществе­
ния ред, чрез която се изпълняват задачи, 
свързани със:
1. превенция, предотвратяване и пресичане 
на правонарушения;
2. участие в разкриване и разследване на 
престъпления;
3. придобиване на информация от явни 
източници за подготвяни или вече извърше­
ни правонарушения и нейното своевременно 
докладване;
4. извеждане на проблемите, свързани със 
сигурността на местно ниво, и предложения 
за тяхното решаване;
5. осигуряване на безопасността на пътното 
движение;
6. приема на граждани, регистриране на 
техните сигнали и жалби, извършване на 
проверки по тях или изпращането им до 
компетентния орган;
7. контрола на дейностите с общоопасни 
средства и лицата, притежаващи оръжия;
8. контрола на частната охранителна дей­
ност, извършвана от физически или юриди­
чески лица.
(2) За реализиране на задачите по ал. 1 
териториалното обслужване на гражданите 
се осъществява от полицейски и младши 
полицейски инспектори в определените им за 
обслужване райони или микрорайони.
(3) Полицейските и младши полицейските 
инспектори изпълняват задълженията си в 
униформено облекло и отличителни знаци, 
утвърдени от министъра на вътрешните работи.
(4) При изпълнение на отделни конкретни 
задачи полицейските и младши полицейските 
инспектори могат да изпълняват служебните си 
задължения в цивилно облекло след издадена 
писмена заповед от съответния началник на 
районно управление на МВР (РУ на ОДМВР). 
Раздел II
Задачи на полицейските и младши полицей-
ските инспектори
Чл. 3. (1) Полицейските и младши по­
лицейските инспектори системно изучават 
състоянието и изменението на оперативната 
обстановка в обслужвания от тях район/
микрорайон, причините и условията, способ­
стващи извършването на правонарушения, и 
предлагат мерки за тяхното отстраняване.
(2) Когато други органи и организации са 
компетентни да вземат мерки, полицейските 
и младши полицейските инспектори ги уве­
домяват писмено по реда на Закона за Ми­
нистерството на вътрешните работи (ЗМВР).
(3) Полицейските и младши полицейските 
инспектори осъществяват системна превантив­
на дейност в обслужвания район/микрорайон, 
като обръщат особено внимание на места с 
концентрация на правонарушения.
Чл. 4. (1) Полицейските и младши поли­
цейските инспектори осъществяват контрол и 
явно наблюдение на лицата, представляващи 
интерес (ЛПИ), по ред, определен с акт на 
министъра на вътрешните работи.
(2) За осъществения контрол по ал. 1 или 
за придобита информация от граждани във 
връзка с него полицейските и младши по­
лицейските инспектори изготвят докладна 
записка за всяко наблюдавано лице поотделно 
не по-малко от веднъж на тримесечие. При 
наличие на оперативно значима информация 
се докладва незабавно. Изготвените докладни 
записки се изпращат по съответния ред в звена 
„Оперативен анализ“ при ОДМВР.
Чл. 5. Полицейските и младши полицей­
ските инспектори:
1. извършват проверка по материали с цел 
установяване наличието на данни за извършено 
престъпление от общ характер;
2. участват в разследването на извършените 
престъпления в обслужваните от тях райони/
микрорайони;
3. съдействат на органите на досъдебното 
производство.
Чл. 6. Полицейските и младши полицей­
ските инспектори информират гражданите за 
по-характерни престъпления, начина им на 
извършване и възможните форми и методи 
за предпазване от тях.
Чл. 7. Полицейските и младши полицей­
ските инспектори оказват съдействие на:
1. органите на държавната власт, местното 
самоуправление и местната администрация, 
когато противозаконно се пречи на тяхната 
дейност;
2. неправителствените организации и 
гражданите;
3. контролните органи по лова и риболова 
за установяване и задържане на нарушители, 
както и за изземване на средствата, с които 
са извършили правонарушенията;
4. водноспасителните служби и постове 
в работата им по опазване на живота на 
гражданите.
Чл. 8. Полицейските и младши полицей­
ските инспектори в рамките на своята функ­
ционална компетентност самостоятелно или 
съвместно с органите на държавната власт, 
с органите на местното самоуправление и с 
неправителствените организации планират и 
провеждат дейности със:
1. рискови социални групи;
2. лица, пострадали от престъпления.
Чл. 9. (1) При прием на граждани поли­
цейските и младши полицейските инспектори 
изслушват, приемат и регистрират техните 
предложения, сигнали и жалби, извършват 
проверка по тях и в законоустановения срок 
ги уведомяват писмено за резултатите.